ઈન્સબ્રુક (ઑસ્ટ્રિયા)માં બરફીલા પર્વતની તળેટીમાં પત્ની ઝોયા (કટરીના) અને આઠ વર્ષી બાળક સાથે પારિવારિક, રિટાયર્ડ લાઈફ જીવતાં ટાઈગરે એ નર્સોને બચાવવાની છે. અહીં ડિરેક્ટરે એક ‘બોલ્ડ’ પહેલ કરી છેઃ અબુ ઉસ્માનની ચુંગાલમાં ભારત-પાકિસ્તાનની નર્સો છે એટલે એમને છોડાવવાની કામગીરી રૉ અને આઈએસઆઈના જાસૂસ સાથે મળીને બજાવે. આ નિર્ણય પાછો ટાઈગર પોતાની મેળે લઈ લે છેઃ “લેટ્સ ડુ ઈટ ટુગેધર”. ફિલ્મમાં કટરીના અને ભારત-પાકિસ્તાનના અન્ય જાસૂસ બે દેશ વચ્ચે ‘અમન’ અને ‘ભાઈચારા’ અને ‘ઈન્સાનિયત’ની લાંબી, ઉપદેશાત્મક ચર્ચા પણ કરે છે. સબૂર- ટાઈગર-ઝોયાનો બેટો પણ ઈન્ડો-પાકિસ્તાન ઑલાદ છે એટલે… સમજી ગયાને? એ ભાઈચારાનું પ્રતીક છે.